|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

 „Liikluspinna nime kehtetuks tunnistamine ja lähiaadresside muutmine Valkse külas“ juurde

**Eelnõuga esitatakse ettepanek tunnistada kehtetuks Valkse külas Lepa väikekohas kulgeva liikluspinna kohanimi - Lepa tänav ja sama eelnõuga muuta Valkse külas Lepa väikekohas asuvate katastriüksuste lähiaadressid vastavalt väikekoha nimele lisatud erilisandi järgi, sest tulenevalt omavalitsuse kohustusele tuleb tagada lähiaadresside vastavus kehtestatud nõuetele.**

*…/Aadressiandmete süsteem võimaldab tagada aadressiobjektide ühese identifitseerimise nii nende asukohas kui ka erinevates andmekogudes ning muuta võrreldavaks erineval ajal ja eri põhimõtetel esitatud aadressid riigi- ja kohalike omavalitsuste andmekogude pidamisel. Selline eesmärk on tulenenud eelkõige vajadusest korrastada aadressiandmed riigi andmekogudes, ühtlustada aadressiandmete kogumine, kasutamine ja säilitamine ning muuta võimalikult efektiivseks andmevahetus erinevate andmekogude ja infosüsteemide vahel, et luua kasutajasõbralik keskkond riigi andmekogude ja infosüsteemide kasutajatele. Aadressiandmete süsteemi olulisus on seoses ruumiandmete seaduse vastuvõtmisega ja riikliku statistika seaduse § 50 sätestatuga kasvanud. Aadressiandmed on ruumiandmete infrastruktuuri üheks põhikomponendiks. Seadusega on sätestatud aadressiandmete süsteemi kasutamise kohustuslikkus (ruumiandmete seaduses¹ § 59)/…*

Vabariigi Valitsuse 08.10.2015. a määruse nr 103 ,,Aadressiandmete süsteem" (edaspidi *ADS*) § 6 lg 1 p 5 sätestab ADS-i infosüsteemile esitavad andmeid kohaliku omavalitsuse üksused koha-aadresside määramise, muutmise ja kehtetuks tunnistamise kohta. Sama määruse § 17lõige 1 sätestab üldnõuded, et hoonele tuleb määrata ainult üks koha-aadress, mis peab olema kooskõlas maaüksuse koha-aadressiga.

Maa-ameti aadressiandmete osakonna vanemspetsialist on pöördunud e-kirja teel Lääne-Harju vallavalitsuse registrite spetsialisti poole 5., 13. aprillil ja 20. juunil seoses Valkse külas, Lepa väikekohas, Lepa tänava järgi adresseeritud katastriüksuste lähiaadresside ebaloogilise numereerimise probleemi tõttu.

Vastavalt kohanimeseaduse § 3 lg 7 p 3 alusel on kohanime määramine käesoleva seaduse tähenduses kohanimemääraja poolt ametliku kohanime kehtetuks tunnistamine, § 4 lg 1-le kohanimi peab olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohalik omavalitsus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juuridilise isiku kirjaliku taotluse alusel ja lg 8 sätestab, et kohalik omavalitsus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Sätet ei kohaldata maaüksuse nime määramisel.

Ruumiandmete seaduses aadressikoht on sätestatud vastavalt § 44 p 2-le asulast väiksem maa-ala (väikekoht), mille nime kasutatakse teiste aadressiobjektide aadressis. Sama seaduse § 48 lõike 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga ja lõike 2 punkt 2 sätestab unikaalaadressi nõudega alal maaüksuste lähiaadresside määramise väikekoha olemasolul väikekoha nimi, millele lisatakse erilisand. Sama seaduse § 54 lõige 1 kohaselt on koha-aadressi määraja kohalik omavalitsus ja § 55 lõige 1 sätestab, et aadressitoimingud ning asjakohased otsused teeb koha-aadressi määraja omal algatusel. Kohalik omavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel. Sama paragrahvi lõige 2 sätestab, et eraomandis olevale aadressiobjektile koha-aadressi määramise või selle muutmise kavatsusest teavitab koha-aadressi määraja asjaomast aadressiobjekti omanikku posti teel, küsides tema arvamust. Aadressiobjekti omanik peab kirjaliku arvamuse esitama 15 päeva jooksul teate saamisest arvates. Arvamuse tähtajaks esitamata jätmise korral loetakse, et aadressiobjekti omanik on koha-aadressi määramisega või selle muutmisega nõus. Sama seaduse § 57 lõige 1 punkt 2 sätestab, et koha-aadressi peab muutma, kui kehtestatud koha-aadress ei ole vastavuses õigusaktides sätestatud nõuetega. Aadressiobjektide omanikke on teavitatud lähiaadresside muutmisest ning arvamuse esitamise tähtajaks kirjalikke arvamusi ei laekunud siis loetakse, et aadressobjekti omanik on koha-aadressi määramise või muutmisega nõus.

Lähiaadressi muutmisel on arvestatud Vabariigi Valitsuse 08.10.2015 määruse nr 103 ,,Aadressiandmete süsteemi" ja samuti on lähtutud vajadusest korrastada aadressandmeid.

Vastavalt Lääne-Harju Vallavolikogu 27.03.2018. a otsusega nr 43 „Ülesannete delegeerimine“, volitati vallavalitsust lahendama kohanimeseaduses ja ruumiandmete seaduses kohaliku omavalitsuse üksuse pädevusse antud ülesannete täitmine.

Lähtudes kohanimeseaduse § 6 lõikest 8 peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lääne-Harju Vallavalitsus avalikustas korralduse eelnõu 29. juunil oma kodulehel. Avalikustamise ajal vastuväiteid ega ettepanekuid ei esitatud.

Kairi Tiitsmann

registrite spetsialist